September is Lente en leestyd! - romanza.co.za
September is Lente en leestyd!
by Romanza aan September 3, 2018 0 Kommentaar
Kan jy dit ook ruik? Die lente en liefde is in die lug.
In September maak 'n nuweling haar buiging en 'n ou gunsteling keer terug en ons kan nie meer opgewonde wees om die nuus met jou te deel nie.
Net myne – Susan Olivier
Nadia het haar oog op 'n gewone outjie, sy soek standvastigheid en reken hy sal dit kan bied. Human kom gooi egter al haar plannetjies deurmekaar. Gaan Human slegs tydelike opwinding bied, of is hy die een vir haar?
Reg vir my – Marilé Cloete
Vir 'n tinktinkie met 'n groot bril en 'n ewige boek onder die blad het Henk Rademeyer sekerlik geen trek nie. Net soos die res van die wêreld se mans, dink Essie. Maar 'n reuse verrassing wag op haar toe Kupido betrokke raak.
Krummelpap in Parys – Ciska Olivier
Christelle kon nog altyd kies en keur onder die mans en het nie 'n tekort aan selfvertroue nie … Maar vir die eerste keer in haar lewe kan sy nie kry wat sy die graagste wil hê nie: Michael le Grange!
Welkom in die Romanza-familie Ciska Olivier. Ons sien uit na nog stories van jou!
Lorenzo Esposito sal nie nee vir 'n antwoord neem nie. Shaylee sal met hom trou, want dan kry haar oorlede suster en sy oorlede broer se dogtertjie, Amy, 'n goeie tuiste. Dis 'n doodgewone saketransaksie, maar toe ontwikkel Shaylee gevoelens.